internet vaartha 128 Views
ముంబై : అంతర్జాతీయ మార్కెట్లు, ముడిచమురుధరలు, యూరోపి యన్‌ మార్కెట్ల తీరుతెన్నులతో స్టాక్‌ మార్కెట్లు కోలుకున్నాయి. కొనుగోళ్ల సెంటి మెంట్‌ పెరిగింది. ఎస్‌అండ్‌పి బిఎస్‌ఇ సెన్సెక్స్‌ 69 పాయింట్లు పెరిగి 28,293 వద్ద స్థిరపడితే నిఫ్టీ 50సూచి 39 పాయింట్లు పెరిగి 8745 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీల పరంగాచూస్తే ఒకటిశాతం పెరిగాయి. ఇన్వె స్టర్ల సెంటిమెంట్‌ పెరగడంతో యూరోపి యన్‌స్టాక్స్‌ పెరిగాయి.ఆసియా మార్కెట్లలో మాత్రం కొంత ఆందోళన వ్యక్తం అయింది. ముడిచమురుధరలు తగ్గడం వల్ల యూరోప్‌ షేర్లలో ఇన్వెస్టర్లు రిస్క్‌ సంస్థల్లో పెట్టుబడు లకు వెనుకంజవేసారు. జపాన్‌నిక్కీ 1.31 శాతం దిగువనముగిసింది. అమెరికా అధ్యక్ష ఎన్నికలచర్చల్లో డెమొక్రాట్ల అభ్యర్ధి హిల్లరీ క్లింటన్‌ రిపబ్లికన్‌ అభ్యర్ధి డొనాల్డ్‌ట్రంప్‌ కంటే ముందంజలోఉన్నారు. ముడిచమురు ధరలు మిశ్రమంగా ఉన్నాయి. అంతకు ముందు నష్టాల్లో ఉన్న కంపెనీల్లో తగ్గిన పెట్టుబడులు కొంత మెరుగయ్యాయి. సెన్సెక్స్‌పరంగా టాటాస్టీల్‌, భారతి ఎయిర్‌ టెల్‌, ఎస్‌బిఐ, అదాని పోర్టులు, ఒఎన్‌జిసి టాటామోటార్స్‌ వంటివి2నుంచి 3.5శాతం పెరిగాయి. ఆర్థికరంగపరంగా ఎస్‌బిఐ బ్యాంకు 25వేల ఎటివన్‌ బేసెల్‌3 ఆధారిత ఎన్‌సిడిలను జారీచేస్తున్నట్లు ప్రకటించింది. అరక్షిత సెక్యూరిటీ బాండ్లుగా పదిలక్షల రూపాయలు విలువకలిగిన వాటిని ఒక్కొక్క టి ప్రైవేటు ప్లేస్‌మెంట్‌పై విడుదలచేస్తోంది. వార్షికవడ్డీ 8.75శాతంగా ఉంటుంది. ఐదేళ్ల తర్వాత ఉపసంహరించుకునే అవకాశం ఉం టుంది. ఈ విధానంలో రెండో విడతకింద 2500 కోట్లు సమీకరించాలని నిర్ణయిం చింది. టాటామోటార్స్‌ ఫైనాన్స్‌ తన కొత్త వాహన ఫైనాన్స్‌ బిజినెస్‌ను షెబా ప్రాపర్టీస్‌కు బదలాయించింది. ఈ కంపెనీ కూడా టాటా గ్రూప్‌ అనుబంధంగానే ఉంది. భార తి ఎయిర్‌టెల్‌ బుధవారం అంతర్జాతీయం రోమింగ్‌ ప్యాక్‌కు ఆఫర్లు ప్రకటించింది. ఉచితంగా ఇన్‌కమింగ్‌కాల్స్‌, ఉచిత కాలింగ్‌ నిమిషాలు, సందేశాలుపరంగా పలు ఆఫర్లు ప్రకటించింది. ఇక నష్టాలపరంగాచూస్తే రిల యన్స్‌ ఇండస్ట్రీస్‌, కోల్‌ఇండియా, హిందూ స్థాన్‌ యూనిలీవర్‌, సన్‌ఫార్మా, విప్రో వంటివి 0.5నుంచి రెండుశాతం దిగజారా యి. కోల్‌ఇండియా బైబాక్‌ ప్లాన్‌తో ప్రభు త్వానికి 3650 కోట్లు పెట్టుబడులు పెడుతోంది. అక్టోబరు 3వతేదీనుంచి ప్రారంభం అవుతుంది. ఐఇఒసి, ఆయిల్‌ ఇండియా, బిపిసిఎల్‌ కంపెనీలు విదేశీ కంపెనీలు రస్యా చమురుక్షేత్రాలను కొనుగోలు చేసేం దుకు ఆమోదం తెలిపింది. 3.14 బిలియన్‌ డాలర్లపెట్టుబడులనూమోదించింది. ఐఒసి, బిపిసిఎల్‌ ఒకటిశాతం లాభపడితే ఆయిల్‌ ఇండియా ఒకటిశాతం క్షీణించింది. ఐడి ఎఫ్‌సి బ్యాంకు 5.7శాతంపెరిగి 81.20 వద్ద నిలిచింది. 25వేల కోట్ల మూలధనవన రులున్న సంస్థగా బిఎస్‌ఇలో నిలిచింది. నందన్‌ డెనిమ్‌ 12శాతంపెరిగింది. ఐదు మిలి యన్ల వారంట్లను ప్రాధాన్యతా పద్ధతిలో విదేశీ ఇన్వెస్టర్ల నుంచి సమీకరించింది. ఎంఆర్‌ఎప్‌, బిర్లా కార్పొరేషన్‌, కజారియా సిరమిక్స్‌, బేయర్‌ క్రాప్‌సైన్సెస్‌, లూమాక్స్‌ ఇండస్ట్రీస్‌, డిష్‌మాన్‌, ఫార్మా, అండ్‌ కెమి కల్స్‌, శ్రీపుష్కర్‌ కెమికల్స్‌, ఎరువులు వంటి 20కంపెనీల స్టాక్స్‌ బిఎస్‌ఇ మిడ్‌క్యాప్‌, స్మాల్‌క్యాప్‌పరంగా రికార్డుస్థాయికి వృద్ధి సాధించాయి. మన్‌పసంద్‌ బేవరేజెస్‌ 2.6 శాతం పెరిగింది. కంపెనీ సంస్థాగత ప్లేస్‌ మెంట్‌ పద్ధతిని ముందురోజే ప్రకటించింది.